חוק אמנת הבנק האסייני לפיתוח, התשפ"ד-2023
הצעת חוק ממשלתית, הכנסת ה-25
פורסם: ספר החוקים, חוברת 3096, עמ' 24, 2023-10-24T00:00:00+03:00
החוק קובע כי לבנק האסייני לפיתוח תהיה אישיות משפטית בישראל בהתאם להסכם בדבר הקמת הבנק אשר נחתם במנילה בדצמבר 1965, אשר אליו הצטרפה מדינת ישראל באפריל 2022 (להלן – אמנת הבנק). בנוסף, עוגנו בחוק המעמד, החסינויות וזכויות היתר המפורטים באמנת הבנק עבור הבנק ונושאי המשרה בו ונקבע כי שר האוצר ייצג את המדינה לעניין חברותה בבנק ויביא לידיעת הממשלה תיקונים באמנת הבנק, טרם כניסתם לתוקף.